ફ્રાન્સના પ્રમુખ મેકેરોન સહિત કેટલાક હાર્ડલાઈનર યુરોપિયન નેતાઓ બ્રિટનને કોઈ વધારાની મુદત આપ્યા વિના ‘નો ડીલ બ્રેક્ઝિટ’ તેના ઉપર ઠોકી બેસાડવા ઈચ્છતા હોવાના સંકેતો મળે છે, તો યુરોપિયન યુનિયન કાઉન્સિલના પ્રેસિડેન્ટ ડોનાલ્ડ ટસ્ક સહિતના કેટલાક અગ્રણીઓ ટુંકી મુદતનો નહીં પણ લાંબી મુદતનો અને છતાં સાનુકુળતા આપતો વિલંબ (ફલેક્સટેન્શન – ફ્લેક્સિબલ એક્સટેન્શન) આપવાની તરફેણમાં છે, જેમાં 31 માર્ચ, 2020 સુધીની મુદત આપવા અને તે દરમિયાન, મુદત પહેલા બ્રિટિશ સંસદ કોઈ બ્રેક્ઝિટ ડીલને બહાલી આપી દે તો એ મુજબ વહેલા પણ બ્રિટન ઈયુથી અલગ થઈ શકશે.